google/wiki40b huggingface dataset:
Tyco

Penubuhan

Pembentukan kugiran maya ini mendapat ilham daripada sambutan hangat kumpulan Gorillaz yang diilhamkan oleh Damon Albarn, anggota kumpulan rock British, Blur. 
Pada tahun 2000, Kumpulan Tyco yang secara fizikalnya dianggotai oleh 3 bersaudara iaitu Norman, Yusri dan Edry masing-masing tampil dengan karakter alter ego tersendiri di alam maya yang juga membentuk kumpulan Tyco, iaitu Tylo, Yiko dan Psylo. Bertahan untuk 1 album, kumpulan maya ini mengeluarkan lagu dalam bahasa melayu dan inggeris, lagu mereka yang paling popular ialah Bidadari. 
Ini adalah yang pertama seumpamanya di Malaysia bila ada kumpulan muzik wujud secara fizikal tampil sebagai kumpulan muzik maya dengan identiti yang berbeza. 
Disebabkan jurang teknologi yang masih jauh, tidak banyak publisiti dan sambutan kurang hangat diterima oleh kumpulan ini. Situasi ini mungkin berbeza jika di era 2010an dimana capaian internet lebih meluas,warga Malaysia mahir dengan penggunaan gajet elektronik dan mereka boleh menggunakan platform YouTube untuk mempromosikan video klip animasi mereka.

Jenis Muzik

Namun kemunculan terakhir kumpulan itu menerusi album Formula Luar Biasa dikatakan gagal menawan peminat kumpulan yang dianggotai oleh tiga beradik itu.
Dan masyarakat khususnya pemerhati seni menganggap KRU sedang melalui zaman 'kegawatan' selepas beberapa tahun menguasai dunia hiburan tanah air.
Bagaimanapun andai kata ada yang menganggap Norman, Yusry dan Edry sudah tidak popular, anggapan anda itu sememangnya salah sama sekali.
Di kalangan peminat setia KRU, mereka sudah sedia maklum mengenai kewujudan kumpulan generasi baru TYCO.
TYCO merupakan kesinambungan usaha KRU untuk terus berkarya selain mahu membuktikan kepada masyarakat Malaysia mengenai daya kreativiti mereka yang tinggi.
"Ini merupakan album yang agak berlainan dari segi produksinya dan kami sengaja memilih konsep sebegini bagi memberi kelainan kepada peminat setia kami,'' ujar Norman ketika ditemu bual oleh Pancaindera.
TYCO jika dilihat secara rambangnya merupakan kemunculan KRU sebagai artis virtual animasi tiga dimensi (3D).
TYCO dianggotai oleh Tylo, Yiko dan Psylo tampil dengan konsep futuristik dengan menggaulkan unsur instrumental akustik dan agresif.
Menurut Norman, muzik TYCO tidak dipengaruhi oleh unsur sound samplers, loops dan tekno seperti yang digunakan oleh kumpulan terkenal seperti Korn dan Limp Bizkit.
"Sebaliknya, stail muzik dan gaya TYCO mempunyai tarikan universal yang tersendiri dan unik,'' jelasnya lagi.
TYCO menggunakan teknologi komputer terkini dan lebih daripada itu, TYCO juga memperkenalkan muzik eksperimental yang dipanggil bounce music iaitu suatu cara baru menghasilkan kesan dan muzik menggunakan teknik komputer.
Norman menjelaskan bahawa album TCYO bukanlah album yang memuatkan lagu Inggeris semata-mata.
Sebaliknya, menurut Norman, album ini merupakan album campuran Inggeris dan Melayu.
Antara lagu yang kini mendapat perhatian daripada peminat setia kumpulan itu ialah Bidadari dan With You manakala lagu-lagu lain yang dimuatkan ialah People Come People Go, Saat Ku Pejamkan, Action dan Hero.
Sabun

Sabun adalah campuran pencuci yang digunakan bagi kegunaan peribadi atau sedikit cucian. Ia biasanya dijual sebagai bentuk ketulan yang dipanggil buku. Di negara maju, pencuci sintetik telah menggantikan sabun bagi mencucikan pakaian dobi.
Kebanyakan campuran sabun mengandungi sebatian garam natrium atau kalium yang boleh dihasilkan daripada asid lemak dengan bertindak balas dengan larutan beralkali (seperti natrium hidroksida atau kalium hidroksida) pada 80°–100 °C dalam proses yang dikenali sebagai penyabunan. Lemak-lemak itu dihidrolisiskan oleh bahan bes, menghasilkan gliserol dan sabun kasar (garam asid lemak beralkali).
Sabun dihasilkan daripada minyak atau lemak. Sodium Tallowate, bahan biasa dalam kebanyakan sabun, sebenarnya adalah lemak haiwan. Sabun yang dihasilkan dari minyak sayuran, seperti minyak zaitun, biasanya diistilahkan sebagai sabun castile.
Sekarang, sabun biasanya digantikan oleh agen pembersihan lain, sebagai contoh detergen sintetik.

Penyucian dan perapian

Proses biasa bagi menyucikan sabun termasuk menyingkirkan natrium klorida, natrium hidroksida, dan gliserol. Campuran (nihilistic) ini disingkirkan dengan merebus ketulan sabun kasar dalam air dan membentuk semula sabun dengan garam.
Kebanyakan air kemudian disingkir dari sabun. Secara tradisi, ini dilakukan dengan menggunakan penggelek cili yang menghasilkan kepingan sabun yang biasa digunakan sekitar 1940-an dan 1950-an. Proses ini digantikan dengan penyembur kering dan kemudiannya oleh pengering hampagas.
Sabun kering (kandungan kelembapan sekitar 6-12% kemudian dipadatkan kepada ketulan kecil pallet. Pallet ini kemudiannya sedia untuk perapian akhir sabun. Perapian sabun adalah proses menukar pallet sabun kasar barangan boleh dijual, biasanya bentuk sabun buku.
Pallet sabun dicampurkan dengan wangian dan bahan lain dan digabung sepenuhnya dalam pengaul. Jisim ini kemudiannya dikeluarkan dari pengaul kepada penyaring, yang dengan menggunakan penekan (auger), memaksa sabun melalui penyaring dawai halus. Daripada penyaring, sabun disalur melalui penggelek (pengilang Perancis atau pengilang keras) sama seperti proses penghasilan plastik atau likour coklat. Sabun ini kemudiannya melalui satu atau lebih banyak penyaring untuk meningkatkan kekentalan jisim sabun. Sejurus sebelum dimampatkan, sabun melepasi kebuk hampagas bagi menghilangkan sebarang gas yang terperangkap. Ia kemudiannya disalur menjadi batang-batang panjang uang dipotong mengikut saiz yang dikehendaki, melalui pengesan logam dan ditekan dalam bentuk tertentu melalui mesin penekan dingin. Buku sabun kemudian dibungkut dalam pelbagai cara.
Pasir atau pumis mungkin ditambah bagi menghasilkan sabun sental. Proses ini paling biasa bagi menghasilkan sabun bagi kebersihan manusia. Bahan penyental bertindak bagi menyingkir sel kulit mati dari permukaan yang dicuci. Proses ini dikenali sebagai pengelupasan. Kebanyakan bahan baru digunakan sebagai sabun pengelupasan yang berkesan tetapi tanpa sisi tajam dan pembahagian tidak serata seperti batu pumis.
Balai Cerap Arecibo

Balai Cerap Arecibo ialah sebuah teleskop radio di kawasan perbandaran Arecibo, Puerto Rico. Balai cerap ini dikendalikan oleh SRI International, USRA dan UMET, di bawah persetujuan kerjasama dengan National Science Foundation (NSF). Balai cerap ini juga dipanggil National Astronomy and Ionosphere Center, walaupun "NAIC" merujuk kepada kedua-dua balai cerap dan kakitangan yang menjalankannya. Sejak pembinaannya pada 1960-an hingga 2011, balai cerap ini diuruskan oleh Universiti Cornell. Ia dibuka secara rasmi pada 1 November 1963.
Teleskop radio 1,000 ka (300 m) balai cerap ini ialah teleskop bukaan tunggal terbesar di dunia. Ia digunakan dalam tiga bidang penyelidikan utama: astronomi radio, aeronomi dan astronomi radar. Ahli sains yang mahu menggunakannya perlu menghantar kertas cadangan yang dinilai oleh sebuah lembaga saintifik bebas.
Kubu Kandang

Poskod

Poskod yang digunakan di Kubu Kandang adalah 36657. Terdapat 18 buah desa di dalam daerah kecamatan Pemayung.
Kakaktua Solomon

Perincian

Kakaktua Solomon memiliki saiz sekitar 30 sm (12 in) panjang dan berbulu putih. Ia memiliki cincin mata berwarna biru dan sebuah jambul recumbent yang menyerupai sebuah sauh apabila ditegakkan.

Pembiakan

Kakaktua Solomons bersarang di dalam lubang pokok. Biasanya bertelur sebanyak dua biji dan berwarna putih. Telur akan dieramkan selama kira-kira 25 hari dan anak-anaknya akan meninggalkan sarang selepas 62 hari.
Masjid Desa Bakti

Pentadbiran

Masjid Desa Bakti memiliki nombor pendaftaran masjid No Daftar: MY-06-TLH-00550.
Corral de Almaguer

Corral de Almaguer merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Rombongan ke Cythera

Rombongan ke Cythera (Bahasa Inggeris: Embarkation for Cythera) ialah lukisan oleh pelukis Perancis Jean-Antonie Watteau. Lukisan ini menggambarkan perayaan cinta atau sambutan yang dinikmati aristokrat Perancis pada Regence selepas kematian Louis XIV, yang secara umumnya dilihat sebagai tempoh kegembiraan dan kedamaian selepas beberapa tahun terakhir yang menyedihkan pada pemerintahan sebelumnya.
Pada sekitar tahun 1717, Jean-Antonie menghasilkan versi lukisan pertamanya yang lebih tersurat temanya, yang memperlihatkan persamaan dari segi kandungan dengan lukisan Louvre. Pada tahun 1904, Claude Debussy telah menggubah karya piano solo yang berjudul "L'Isle Joyeuse" yang mungkin telah diilhamkan daripada lukisan ini.
Cintaratu, Lakbok

Poskod

Poskod yang digunakan di Cintaratu adalah 46385. Terdapat buah desa di dalam daerah kecamatan Lakbok.
Rouilly

Rouilly ialah sebuah komun yang terletak di komun Seine-et-Marne di utara-tengah Perancis.
Logi Kuasa Asam-asam

Logi Kuasa Asam-asam merupakan sebuah logi kuasa eletrik yang terdapat di Kalimantan Selatan, Indonesia. Logi Kuasa Asam-asam terdiri daripada Asam-asam unit 3 & 4 (2x65MW).

Pengagihan eletrik

Sehingga Disember 2011, penggunaan eletrik perkapital Indonesia adalah antara yang rendah, dan kebanyakan penggunaannya adalah bagi tujuan kegunaan peribadi. Selain itu ramai penduduk tidak mendapat bekalan eletrik disebabkan sesebahagian wilayah provinse tidak bersambung dengan grid kuasa kebangsaan (terutamanya di pulau-pulau kecil).
Sehingga 2012,terdapat 12 wilayah provinse yang memiliki kurang 60% kadar penembusan bekalan eletrik, disebabkan masalah jaringan infrastruktur, pengangkutan dan pengagihan pada kepulauan luar yang menyulitkan usaha kerajaan bagi membekalkan kawasan terpencil dengan bekalan eletrik.

Keupayaan

Logi kuasa Asam-asam mempunyai keupayaan untuk menghasilkan sehingga 130 Megawatt kuasa eletrik yang digunakan bagi membekalkan kuasa eletrik di Kalimantan Selatan.
Sukajaya, Sukaresmi

Poskod

Poskod yang digunakan di Sukajaya adalah 44163. Terdapat buah desa di dalam daerah kecamatan Sukaresmi.
Taba Lagan

Poskod

Poskod yang digunakan di Taba Lagan adalah 38385. Terdapat 13 buah desa di dalam daerah kecamatan Talang Empat.
Mutiara Damansara

Mutiara Damansara merupakan satu kawasan perumahan dan komersial yang baru yang dimiliki Mutiara Rini Sdn Bhd, anak syarikat Kumpulan Boustead, di daerah Petaling, Selangor.

Ciri-ciri

Mutiara Damansara merupakan projek pembangunan perumahan dan komersial berbentuk mewah yang mengambil tanah seluas kira-kira 145 hektar yang terletak di pusat sektor paling lumayan Lembah Klang, dan mempunyai nilai pembangunan kasar RM1 bilion. Petempatan ini yang dikelilingi Bandar Utama, Taman Tun Dr. Ismail, Bandar Sri Damansara dan Sunway Damansara merupakan salah satu tempat yang paling digemari oleh pembeli hartanah di Lembah Klang.

the Curve

Pembangunan komersial yang pesat menggambarkan para penghuninya - giat, beraneka dan mesra. The Curve di Mutiara Damansara mampu membayangkan semua kualiti ini. The Curve merupakan pusat gaya hidup terbuka yang terulung di Malaysia yang dilengkapi lorong beli-belah khusus yang menjanjikan pengalaman baru kepada para pelanggan. Dengan 250 kedai makanan dan butik fesyen yang didirikan jenama terkemuka, inilah tempatnya di mana seseorang dapat memperoleh kepelbagaian fesyen, hiburan yang penuh keseronokan dan makanan yang lazat. The Curve dilengkapi hiburan luar bangunan yang dipenuhi acara muzik dan kesenian sepanjang tahun.
Keluasan tanah bersih (ruang yang boleh disewa untuk kedai makan, fesyen dan pejabat) the Curve kira-kira 63,000 meter persegi, turut didampingi hotel Royale Bintang yang bertaraf empat bintang, plaza umum, laluan mesra pejalan kaki ke IKEA, Tesco dan Cineleisure serta tempat letak kereta bawah tanah beraras dua yang boleh menampung sebanyak 2,400 buah kereta.

IKEA

IKEA merupakan jenama penjual perabot yang terkemuka dari Sweden yang mempunyai lebih daripada 160 cawangan di 29 buah negara. Cawangan Malaysia di Mutiara Damansara yang dibuka pada Ogos 2003 (setelah berpindah dari 1 Utama) merupakan cawangan IKEA yang terbesar di Asia, mengambil tanah seluas kira-kira 25100 meter persegi, menawarkan lebih 7,000 keperluan dan hiasan perumahan untuk semua.

Cineleisure Damansara

Kumpulan Cathay serta pemaju penempatan ini telah membangunkan pusat beli-belah dan hiburan yang mengambil tanah seluas 19000 meter persegi sebagai penghuni utama ketiga di kawasan niaga Mutiara Damansara, iaitu Cineleisure Damansara. Cineleisure Damansara yang dibuka pada pertengahan tahun 2006 khusus sebagai tempat pawagam, akan dilengkapi pusat boling 60 lorong, disko, arked permainan video dan kedai peruncit bahan hiburan, serupa dengan Kompleks Cineleisure di Orchard Road, Singapura.
Layal Abboud

Layal Abboud (ليال عبود:disebut [layāl ʿab'boud]  ( dengar); dilahirkan 15 Mei 1982) ialah penyanyi pop, penghibur muzik rakyat, pemuisi bunyi-lirik, penari konsert, model padanan, penyokong humanisme dan pengusaha Muslim Lubnan.
Mekar Sari, Kumpeh

Poskod

Poskod yang digunakan di Mekar Sari adalah 36371. Terdapat 17 buah desa di dalam daerah kecamatan Kumpeh.
Digoin

Digoin ialah komun di jabatan Saône-et-Loire dan di kawasan Bourgogne di timur Perancis.
Kim Sang-joong

Latar Belakang

Kim Sang Joong dilahirkan di Busan, Korea pada 6 Ogos 1965. Keluarganya terdiri daripada seorang bapa, ibu, 2 orang abang, dan 3 adik perempuan dan beliau merupakan anak ketiga dari enam beradik. Beliau memulakan kerjayanya sebagai seorang pelakon pada 1990 melalui drama I Love Bread. Beliau menerima banyak sokongan melalui suaranya yang seksi dan penampilannya yang sering kemas dan berkarisma. Selain itu, beliau juga dikenali sebagai Detektif Pertengahan Umur disebabkan menghoskan Dokumentari I would Like To know sejak 2008.
Pada 2011, beliau berlakon di dalam drama yang mendapat hit di serata dunia iaitu City Hunter sebagai watak antagonis, Lee Jin Pyo/Steve Lee bersama Lee Min Ho. Lakonan beliau telah dipuji kerana lakonannya yang mantap sebagai seorang penjahat.
Pada 2012, dia membawa lagi watak antagonis dalam drama politik The Chaser sebagai Calon Presiden Kang Dong Yoon dalam usahanya untuk mengejar kuasa dan mencapai impian satu-satunya. The Chaser telah membuat hasil yang mengagumkan apabila berjaya memecah rating 20% dan menempatkannya di dalam drama raking no 1 di korea walaupun tanpa seorang idola. Pada 31 Disember 2012, SBS Drama awards menganugerahkan The Chaser sebagai Drama terbaik sepanjang 2012 disebabkan skrip yang kuat, perjalanan cerita yang mengagumkan, watak yang hebat dan persembahan yang menakjubkan. Melalui drama in juga, beliau mendapat 2 anugerah sebagai Pelakon Lelaki Terbaik di SBS Drama Awards dan Korean Drama Festival Film.
Hobi beliau adalah bermain golf, skuba, menunggang motosikal kuasa tinggi dan mendengar lagu. Beliau juga suka mendaki gunung bersama-sama rakannya. Ayat beliau yang sering diingati adalah "저의 친구가 되어주십시오" dan "스마트하지 않다, 스위트해" yang bermaksud "Jadilah rakan saya" dan "Saya tidak Smart, saya seorang lelaki yang sweet." Beliau berkahwin pada 1991 namun bercerai 9 tahun kemudiannya iaitu pada tahun 1999.
Perlembagaan Mexico 1917

Perlembagaan Mexico 1917 telah digubal pada 5 Februari 1917. Ia menggabungkan kesemua idea-idea puak-puak pemberontak yang terlibat dalam Revolusi Mexico dan ideanya termasuklah pelindungan segala hak dan kebebasan rakyat, dan juga konsep demokrasi dan federalisme yang terbit dari Perlembagaan Mexico 1857. Walaupun ia telah melalui beberapa pindaan yang kecil, perlembagaan ini masih berkuatkuasa sehingga kehari ini. Ia juga mengiktiraf pelbagai hak sosial seperti hak pekerja untuk mogok dan berpersatuan, hak mendapat pendidikan dan hak mengatur hartanah milik swasta untuk kebaikan awam.
Artikel 3 - Pendidikan rendah adalah wajib dan percuma. Pendidikan juga seperti di Amerika Syarikat adalah sekular dan bebas dari sebarang doktrin agama. Ini adalah untuk menjaga kebebasan beragama.
Artikel 27 - Antara lain memberi kuasa kepada kerajaan untuk mengawal aktiviti perlombongan dan penggalian minyak dan memulangkan tanah-tanah estet kepada golongan miskin.
Artikel 123 - Melindungi golongan buruh. Ia menentukan waktu bekerja tidak boleh melebihi lapan jam sehari, dan satu hari cuti wajib setiap minggu. Ia melarang golongan wanita dan kanak-kanak dari terlibat dalam kerja yang tidak sesuai denagn jantina serta umur mereka. Ia juga mengiktiraf hak pekerja untuk menubuhkan persatuan buruh (persatuan yang melindungi kebajikan mereka) serta hak untuk mogok.
Zerain

Zerain merupakan sebuah kawasan perbandaran di Sepanyol di Gipuzkoa, di komuniti autonomi Basque.
Masoud Shojaei

Osasuna

Pada 23 Jun 2008, Shojaei menyertai kelab Sepanyol, CA Osasuna untuk tiga tahun, bekerja sama dengan rakan senegara Javad Nekounam. Perjanjian itu termasuk pembelian klausa €6 juta untuk 18 bulan pertama kontrak, yang dikurangkan kepada €3.5 juta untuk baki bulan.
Shojaei membuat kemunculan sulung La Liga pada 31 Ogos 2008, bermain 32 minit ketika seri 1–1 menentang Villarreal CF.

Las Palmas

Pada 3 September 2013 Shojaei berpindah kelab tetapi kekal di Sepanyol, menyertai kelab Segunda División, UD Las Palmas dengan kontrak satu tahun.

Al-Shahania

Selepas Piala Dunia FIFA 2014, Shojaei menolak tawaran dari Real Zaragoza dan berpindah ke kelab Qatar, Al-Shahania.

Karier antarabangsa

Pada 1 Jun 2014, Shojaei dimasukkan dalam senarai Carlos Queiroz untuk Piala Dunia FIFA 2014.
Filem The Buccaneer, 1958

Pelakon

Filem ini turut disertai oleh beberapa orang pelakon terkenal, antaranya adalah Yul Brynner, Claire Bloom, Charles Boyer

Ringkasan

Semasa Perang tahun 1812 menentang Britain, Jeneral Andrew Jackson hanya memiliki 1,200 orang untuk mempertahankan New Orleans.
Kampung Paya Laman

Poskod

Poskod yang digunakan di Kampung Paya Laman, Lanchang, Pahang ialah 28500.
Percy Jackson (watak)

Penerangan fizikal

Seperti yang ditakrifkan dalam buku, Percy mempunyai mata yang kehijauan, kulit gelap dan berambut hitam. Dalam The Lightning Thief Percy dikatakan tidak begitu pandai bersukar, tetapi kemudian, dia semakin hebat selepas menjalani latihan. Percy diterangkan mempunyai rupa yang elok oleh Annabeth, anak perempuan Athena, dewi kebijaksanaan.
Filem In Time to Come

Sinopsis

Semasa perayaan Kemerdekaan negara, kapsul masa yang mengandungi objek totem disediakan dengan penuh kasih sayang untuk pemasangan, membawa hadiah pada masa depan. Sementara itu, kapsul masa lalu dari era terakhir digali semula, mendedahkan objek enigmatik dari masa lalu. Berlatar belakang ini, seorang pembuat filem melayari pemandangan dan ritual penggambaran negara untuk arkib peribadinya. Dengan menggunakan pembingkaian yang luas dan mengambil masa yang panjang, saat biasa setiap hari disemai dengan rasa misteri. Tiba-tiba, masa lalu, sekarang dan masa depan bertembung dan kini tidak begitu jelas di mana berada.

Pelakon

Para pelakon yang berlakon di dalam filem ini termasuk -

Penerbitan

Filem In Time To Come ini dihasilkan oleh BFG Media, dan syarikat pengedarnya adalah BFG Media

Tayangan

Filem ini diterbitkan dalam format HD
Delta

Delta ialah lanar yang berbentuk segi tiga di muara sungai. Ia biasanya berlaku daripada terkumpulnya endapan atau sedimen yang dibawa oleh muara sungai lalu memasuki jasad air yang mengalir dengan lebih perlahan ataupun bertakung seperti laut, lautan, tasik ataupun sungai lain yang tidak mampu memindahkan atau membawa endapan keluar dari aliran tersebut. Saiz, bentuk dan lokasi lembangan turut memainkan peranan dalam pembentukan delta ini.
Natxo Insa

Kerjaya kelab

Insa dilahirkan di Cocentaina, Wilayah Alicante, Komuniti Valencia. Produk pasukan remaja Valencia CF, dia membuat penampilan pertama untuk pasukan utama dalam perlawanan persahabatan dengan Fenerbahçe S.K. pada Julai 2006, tetapi menghabiskan sebahagian besar musimnya bersama Segunda División B. Dia pertama kali muncul secara rasmi untuk utama skuad pada 5 Disember 2006, sebagai pemain pengganti dalam Liga Juara-Juara UEFA menentang A. S. Roma (kalah 0-1 peringkat kumpulan); dia bermain perlawanan La Liga pertamanya pada 17 Jun tahun berikutnya, yang membuat penampilan dalam enam minit terakhir 3-3 seri menentang Real Sociedad.
Pada musim 2007-08, Insa telah dipinjamkan kepada kelab Segunda División, SD Eibar, menjaringkan dua gol dalam 33 penampilan. Kontraknya telah diperbaharui, di mana dia kurang membuat penampilan dan pasukannya mengalami penyingkiran liga.
Pada Ogos 2009, Insa berpindah ke Villarreal CF, menghabiskan musim pertamanya dengan pasukan simpanan. Dia hanya bermain satu perlawanan kompetitif dengan pasukan pertama, selama 11 minit dalam kekalahan 0-1 kepada CA Osasuna.

Kehidupan pribadi

Insa mempunyai adik, Kiko yang juga adalah pemain bola sepak antarabangsa Malaysia.
Aseh Che Mat

Tan Sri Aseh Che Mat adalah presiden Perbadanan Putrajaya mulai 1 Ogos 2012. Beliau adalah bekas Ketua Setiausaha Kementerian Dalam Negeri (KDN) dan Ketua Pengarah Imigresen Malaysia.
Pada 9 Julai 2012, Menteri Wilayah Persekutuan dan Kesejahteraan Bandar Datuk Raja Nong Chik Raja Zainal Abidin mengumumkan perlantikan beliau menggantikan Tan Sri Samsudin Osman yang tamat pada 31 Julai 2012. Pengalaman luas Aseh, 61, dalam hal-ehwal keselamatan sepanjang berkhidmat dalam kerajaan, terutama di KDN, mambolehkan beliau melaksanakan tugas baharu itu dengan lebih berkesan.
Samsudin (1 Ogos 2004-31 Julai 2012) selama 8 tahun . Putrajaya berada dilandasan yang tepat dan mewujudkan pelbagai ikon tersendiri untuk bandar pintar hijau serta dikenali dunia.

Pendidikan

Anak kelahiran Kuala Pilah pada 1951 ini merupakan bekas pelajar Sekolah Alam Shah Kuala Lumpur lulusan Universiti Malaya dalam jurusan Ijazah Sarjana Muda Ekonomi pada 1974. Beliau kemudiannya melanjutkan pelajaran di Universiti Southern California, Amerika Syarikat dan berjaya menggenggam ijazah sarjana dalam bidang pentadbiran awam pada 1984.

Kerjaya

Aseh memulakan kerjaya dalam perkhidmatan awam sebagai Penolong Setiausaha di Perbendaharaan Malaysia pada Mac 1974 dan kemudian berpindah ke Suruhanjaya Perkhidmatan Pelajaran. Beliau pernah ditempat di Sarawak selama lima tahun dan kemudian berpindah ke Sabah selama dua tahun.
Sejurus kembali dari belajar di AS , Aseh dilantik sebagai Ketua Penolong Setiausaha Hak Ehwal Polis, KDN ; Timbalan Ketua Pengarah Imigresen (Disember 1995) ; Ketua Pengarah Imigresen (1998).
Aseh memperkenalkan pelbagai inovasi baru antaranya pengenalan pasport chip yang pertama serta sistem autogate di pintu masuk negara sekaligus mengharumkan nama jabatan itu sebagai antara yang terbaik. Jabatan Imigresen berjaya mendapat RM2 bilion berbanding hanya RM330 juta sebelum itu. Beberapa inovasi diperkenalkan seperti pasport pintar, pelaksanaan piagam pelanggan dan persijilan ISO di kaunter-kaunter imigresen. Seterusnya Ketua Setiausaha pada Februari 2001 hingga bersara pada 22 Oktober 2007.

Selepas bersara

Pada 2009 menubuhkan Kelab UMNO Pesara Kanan Kerajaan Malaysia (KUPKKM) dengan beberapa orang rakan beliau tentang perkara tersebut di Melaka.Cadangan beliau mendapat restu daripada Perdana Menteri Malaysia yang juga Presiden UMNO, Datuk Seri Najib Tun Abdul Razak. Kelab UMNO Pesara Kanan Kerajaan Malaysia telah didaftarkan pada 31 Disember 2009. Mesyuarat Agung Pertama KUPKKM telah diadakan pada 19 Februari 2010 dan Jawatankuasa Kerja KUPKKM telah dipilih. KUPKKM mengadakan perbincangan dengan Presiden UMNO pada 27 Ogos 2010 untuk membincangkan hala tuju KUPKKM. 
Beliau dilantik sebagai pengerusi konglomerat besar antaranya Pos Malaysia dan Universiti Lim Kok Wing.
Bermula tahun 2017, beliau dilantik menjadi pengerusi PERKESO/SOCSO.

Keluarga

Anaknya Datuk Muhd Khairun Aseh menjadi Pengerusi Biro Aduan Komuniti Pemuda Umno dan membawa kembali beberapa remaja Malaysia dari Lombok, Indonesia.
Kydoimos

Kydoimos (bahasa Yunani: KudoimoV; bahasa Latin: Cydoemus) ialah dewa atau roh (daimon) Yunani. Namanya secara harfiah membawa pengertian "bunyi bising pertempuran, kekeliruan, kegemparan, atau keriuhan".
Dewa ini mungkin merupakan salah satu daripada Makhai, daimon medan pertempuran yang hampir-hampir sama dengan Homados (Bunyi Pertempuran).